તા 12 જુલાઈ અમદાવાદના મહિલા પોલીસ સ્ટેશનમાં દુષ્કર્મની ફરિયાદ ઉપર કોઈ કાર્યવાહી નહી કરવા માટે મહિલા પોલીસ અધિકારી કેટલી બીનસંવેદનશીલ બની જાય તેનું આ ઉદાહરણ છે, મહિલા સાથે દુષ્કર્મ થયુ છે તેની ગંભીરતા અને માનવી અભિગમને બાજુ ઉપર મુકી મહિલા પોલીસ અધિકારીઓ રૂપિયા 15 લાખની માગણી કરી, આ મામલે આખરે એક મહિલા વકિલ કુદી પડયા, કાયદા જાણનાર મહિલા વકિલે પોતાના અસીલને સાચી કાયદાકીય સલાહ આપવાને બદલે પૈસા આપી પતાવો તેવી સલાહ આપી, આમ ભોગ બનનાર , પોલીસ અધિકારી અને વકિલ ત્રણે મહિલાો હોવા છતાં સાત લાખમાં પતાવટ નક્કી થઈ જો કે હિન્દી ફિલ્મોની જેમ મોડી આવતી પોલીસ આ વખતે સમયસર આવી અને એન્ટી કરપ્શન બ્યુરોએ તેમને ઝડપી લીધા હતા, જો કે હજી પકડાયેલા નાના પોલીસ કર્મચારી છે, તે મોટા અધિકારીઓના નામ આપશે અને આપશે તો તેમના સુધી વાત જશે કે નહીં તે કહેવુ હમણાં મુશ્કેલ છે.